Melbourne'i südalinn on meeldivalt kompaktne ja seal on kerge orienteeruda. Suureks abiks on ka tasuta (!!) turisti tramm, mis teeb südalinnale tiiru peale ja kõlaritest võib kuulda infot lähedal asuvate vaatamisväärsuste kohta. Lisaks liigub tasuta turistibuss, mis teeb suurema ringi ja näitab ära ka südalinnast pisut eemale jäävad vaatamisväärsused. Rääkimata sellest, et  turismiinfo punktid on igal pool ning lisaks on neil hulk vabatahtlike, kes liiguvad tänavatel kaartidega ringi ja aitavad igal hetkel abivajavat turisti. Linna ühistransport on ka täiesti toimiv ja plaanid igas peatuses olemas. Küll on hea olla taas riigis, kus saab inglise keelega hakkama. Ükskõik,kas sul on vaja midagi kelleltki küsida, menüüst aru saada või toidupoest asju osta, igal pool saab asjadest aru.